Beretning

om regnskabet for Det Europæiske Overvågningscenter for Narkotika og Narkotikamisbrug (Lissabon) i regnskabsåret, der afsluttedes pr. 31. december 1998, med centrets svar

(1999/C 372/08)

INDHOLD

>TABELPOSITION>

REVISIONSERKLÆRING

1. Denne beretning afgives til bestyrelsen for Det Europæiske Overvågningscenter for Narkotika og Narkotikamisbrug i henhold til artikel 11, stk. 11, i Rådets forordning (EØF) nr. 302/93(1).

2. Retten har revideret regnskabet for Det Europæiske Overvågningscenter for Narkotika og Narkotikamisbrug i regnskabsåret, der afsluttedes pr. 31. december 1998. Centrets direktør er i overensstemmelse med artikel 11, stk. 8, i Rådets forordning (EØF) nr. 302/93 ansvarlig for budgettets gennemførelse. Dette indebærer, at direktøren skal udarbejde og opstille regnskabet(2) i overensstemmelse med de finansielle bestemmelser, der gælder for centret, jf. artikel 11, stk. 12, i Rådets forordning (EØF) nr. 302/93, som ændret ved artikel 1 i Rådets forordning (EF) nr. 3294/94(3). Revisionsretten skal i henhold til artikel 248 EF revidere årsregnskabet.

3. Revisionen blev gennemført i overensstemmelse med de retningslinjer og standarder, der gælder for Rettens revision. Disse er udarbejdet på grundlag af almindeligt anerkendte internationale revisionsnormer og tilpasset, så der tages højde for de særlige forhold, der gør sig gældende i Fællesskabet. Retten gennemgik regnskabsregistreringerne og foretog endvidere anden revision, der skønnedes nødvendig under de givne omstændigheder. Revisionen gav Retten et rimeligt grundlag for nedenstående erklæring.

4. Revisionen har givet Retten rimelig sikkerhed for, at regnskabet for det regnskabsår, der afsluttedes pr. 31. december 1998, er rigtigt og de underliggende transaktioner som helhed betragtet lovlige og formelt rigtige.

BEMÆRKNINGER OM DE VÆSENTLIGSTE RESULTATER AF REVISIONEN AF BUDGETGENNEMFØRELSEN I DET EUROPÆISKE OVERVÅGNINGSCENTER FOR NARKOTIKA OG NARKOTIKAMISBRUG I REGNSKABSÅRET, DER AFSLUTTEDES PR. 31. DECEMBER 1998

Budgetregnskab og fremførte bevillinger

5. Indførelsen af SI 2-systemet blev forsinket, så budgetregnskabet blev fortsat ført på regneark (Excel) i regnskabsåret 1998. Det nye system, SI 2-systemet, vil blive anvendt fra og med regnskabsåret 1999. Det almindelige regnskab opstilles stadig med Cubic-software.

6. Bevillingerne fremført fra 1998 til 1999 andrager 2,4 mio. ECU, dvs. 25 % af centrets endelige budget. Der er navnlig fremført bevillinger inden for budgetafsnit III: 0,4 mio. ECU vedrører ekspertbistand, undersøgelser, rundspørger og uddannelse, 0,2 mio. ECU vedrører generelle publikationer, og 0,6 mio. ECU vedrører direkte støtte til informationscentraler. Hovedårsagen til disse fremførsler er, at budgetmyndigheden først på et sent tidspunkt frigjorde reserven på 2 mio. ECU.

Aftaler/Nationale informationscentraler tilknyttet nettet (REITOX)

7. En stor del af aftalerne blev indgået i form af underhåndsaftaler eller efter begrænset udbud. Offentliggørelsen af udbudsproceduren blev forsinket, og derfor blev aftalerne vedrørende 14 særlige REITOX-aktioner ud af de 20, der blev iværksat i regnskabsåret 1998, underskrevet i regnskabsårets sidste to måneder.

Forskudsforvaltning

8. Centret afholder stadig en betragtelig del af udgifterne over en forskudsforvaltning. Således udgør betalingerne over forskudsforvaltningen 22 %, eller 1,6 mio. ECU, af regnskabsårets betalinger (7,2 mio. ECU). Retten henstiller igen, at centret lidt efter lidt går væk fra forskudsforvaltning.

Offentliggørelse af budgettet

9. I henhold til artikel 13 i de finansielle bestemmelser for centret skal budgettet og oversigten over personalet offentliggøres i De Europæiske Fællesskabers Tidende. Dette er ikke sket.

Vedtaget af Revisionsretten i Luxembourg på mødet den 22. og 23. september 1999.

På Revisionsrettens vegne

Jan O. Karlsson

Formand

(1) EFT L 36 af 12.2.1993, s. 1.

(2) I overensstemmelse med artikel 11, stk. 10, i Rådets forordning (EØF) nr. 302/93 er regnskabet over samtlige centrets indtægter og udgifter i regnskabsåret 1998, dateret den 26. maj 1999, blevet fremsendt til centrets bestyrelse, Kommissionen og Revisionsretten. Retten modtog regnskabet den 31. maj 1999. I tabellerne vedføjet som bilag til denne beretning vises regnskabet i oversigtsform.

(3) EFT L 341 af 30.12.1994, s. 7.

Tabel 1

Balance pr. 31. december 1998 og 1997

Kilde:

Revisionsretten på grundlag af centrets tal.

>TABELPOSITION>

>TABELPOSITION>

Tabel 2

Driftsregnskab for regnskabsårene 1998 og 1997

>TABELPOSITION>

Kilde:

Revisionsretten på baggrund af centrets tal.

EMCDDA's svar

Punkt 1 til 4

EMCDDA glæder sig over Revisionsrettens konstatering af, at årsregnskabet for regnskabsåret, der afsluttedes pr. 31. december 1998, er rigtigt og de underliggende transaktioner som helhed betragtet lovlige og formelt rigtige.

Punkt 5

EMCDDA indførte Sincom 2-systemet i januar 1999 samtidig med Europa-Kommissionen, netop da systemet blev stillet til rådighed efter tilpasning til agenturerne.

Punkt 6

Der er ingen kommentarer til denne bemærkning.

Punkt 7

26 % af EMCDDA's aftaler blev indgået i form af underhåndsaftaler og 55 % efter begrænset udbud efter forudgående indkaldelse af interessetilkendegivelser, i alle tilfælde i overensstemmelse med EMCDDA's bestemmelser.

Tidspunktet for undertegnelsen af aftalerne vedrørende de særlige REITOX-projekter var især betinget af den sene frigørelse af reserven på 2000000 ECU, som Europa-Parlamentet havde opført på EMCDDA's budget for 1998.

Punkt 8

EMCDDA deler Revisionsrettens ønske om gradvist at gå væk fra forskudsforvaltning.

Punkt 9

EMCDDA havde med henblik på at reducere udgifterne til offentliggørelse anmodet Revisionsretten om en udtalelse vedrørende en eventuel ændring af agenturets finansforordning, således at offentliggørelsen i De Europæiske Fællesskabers Tidende kunne erstattes med en elektronisk offentliggørelse via Narkotikaovervågningscentrets websted. Efter en negativ udtalelse fra Revisionsretten den 24. marts 1999 blev offentliggørelsen i De Europæiske Fællesskabers Tidende indledt samtidig med, at den elektroniske offentliggørelse via Internettet bibeholdtes.